**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. szeptember 14-i ülésére**

**Javaslat a gazdasági szervezettel nem rendelkező költségvetési szervek és a gazdasági feladatellátásra kijelölt szervezetek közötti munkamegosztási megállapodások módosítására**

Az államháztartásról szóló 2011. évi CXCV. tv. 10.§ (4a) bekezdése alapján a 100 fő éves átlagos statisztikai állományi létszám alatti költségvetési szervek gazdasági szervezettel nem rendelkezhetnek, a gazdasági szervezet feladatait az irányító szerv által kijelölt gazdasági szervezettel rendelkező költségvetési szerv látja el. Szombathely Megyei Jogú Város Önkormányzata Közgyűlésének döntése alapján az óvodák gazdasági és műszaki feladatait a Szombathelyi Köznevelési GAMESZ (a továbbiakban: GAMESZ), a kulturális intézmények, valamint a Szombathely Városi Vásárcsarnok gazdasági feladatait a Szombathelyi Egészségügyi és Kulturális GESZ (a továbbiakban: GESZ) látja el.

Az államháztartási törvény végrehajtásáról szóló 368/2011. (XII.31.) Korm. rendelet 9. § (5) bekezdés a) pontja szerint a gazdasági szervezettel nem rendelkező költségvetési szervek és a gazdasági feladatellátásra kijelölt szervezetek közötti munkamegosztás és felelősségvállalás rendjét munkamegosztási megállapodásban kell meghatározni. ***A munkamegosztási megállapodást az irányító szervek kell jóváhagynia.***

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet változása, a Polgármesteri Hivatal Belső Ellenőrzési Irodája által a Savaria Megyei Hatókörű Városi Múzeumnál, a Savaria Szimfonikus Zenekarnál, valamint három óvodánál végzett felügyeleti ellenőrzések észrevételei, továbbá a gazdasági feladatok ellátásának gyakorlati tapasztalatai alapján szükségessé vált a munkamegosztási megállapodások néhány ponton történő módosítása.

A leglényegesebb módosítások az alábbiakban foglalhatóak össze:

- a megállapodás 3. pontjában a kötelezettségvállalásra vonatkozó rendelkezések az államháztartásról szóló 2011. évi CXCV. törvényben foglaltaknak való megfelelés érdekében pontosításra kerültek.

- a Savaria Megyei Hatókörű városi Múzeum (a továbbiakban: Múzeum) esetében a kialakított gyakorlat alapján a bevételek beszedéséről rendelkező 3.7. pont módosítása szükséges, a bevételekről a számlát (mint ahogyan a többi intézmény vonatkozásában is) a GESZ állítja ki.

- a Múzeum esetében 2018. január 1. napjától változik a kisértékű tárgyi eszközök nyilvántartása (5.1. pontban), ezt a jövőben a GESZ végezi. (A többi kulturális intézménynél a kisértékű eszközök nyilvántartását eddig is a GESZ végezte.) Ezzel összefüggésben a leltározásra vonatkozó rendelkezések is módosulnak, a leltározásról az intézmény közreműködésével a GESZ gondoskodik.

- a kialakított gyakorlatnak megfelelően pontosításra kerültek a kézpénzkezeléssel kapcsolatos rendelkezések.

- a 11. pontot a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet hatályos rendelkezéseire tekintettel módosítani szükséges. A hatályos rendelkezések szerint az intézményeknek belső kontrollrendszert és ennek keretében integrált kockázatkezelési rendszert kell kialakítaniuk, és működtetniük.

- a 12. pontban a Szabályzatok készítésének, aktualizálásának rendelkezéseit pontosítani szükséges, a gazdálkodással összefüggő szabályzatokat a GESZ, illetve a GAMESZ készíti el.

A módosított munkamegosztási megállapodások az előterjesztés mellékleteit képezik:

- a GESZ és

* az Agora Szombathelyi Kulturális Központ közötti megállapodást az 1. számú,
* a Mesebolt Bábszínház közötti megállapodást a 2. számú,
* a Savaria Szimfonikus Zenekar közötti megállapodást a 3. számú,
* a Berzsenyi Dániel Megyei és Város Könyvtár közötti megállapodást a 4. számú,
* a Szombathely Városi Vásárcsarnok közötti megállapodást az 5. számú,
* a Savaria Megyei Hatókörű Városi Múzeum közötti megállapodást a 6. számú melléklet tartalmazza;

- a GAMESZ és

* a Szombathelyi Aréna Óvoda közötti megállapodást a 7. számú,
* a Szombathelyi Barátság Óvoda közötti megállapodást a 8. számú,
* a Szombathelyi Pipitér Óvoda közötti megállapodást a 9. számú,
* a Szombathelyi Hétszínvirág Óvoda közötti megállapodást a 10. számú,
* a Szombathelyi Szivárvány Óvoda közötti megállapodást a 11. számú,
* a Szombathelyi Donászy Magda Óvoda közötti megállapodást a 12. számú,
* a Szombathelyi Mesevár Óvoda közötti megállapodást a 13. számú,
* a Szombathelyi Játéksziget Óvoda közötti megállapodást a 14. számú,
* a Szombathelyi Kőrösi Csoma Sándor Utcai Óvoda közötti megállapodást a 15. számú,
* a Szombathelyi Gazdag Erzsi Óvoda közötti megállapodást a 16. számú,
* a Szombathelyi Maros Óvoda közötti megállapodást a 17. számú,
* a Szombathelyi Margaréta Óvoda közötti megállapodást a 18. számú,
* a Szombathelyi Napsugár Óvoda közötti megállapodást a 19. számú,
* a Szombathelyi Szűrcsapó Óvoda közötti megállapodást a 20. számú,
* a Szombathelyi Mocorgó Óvoda közötti megállapodást a 21. számú,
* a Szombathelyi Benczúr Gyula Utcai Óvoda közötti megállapodást a 22. számú,
* a Szombathelyi Weöres Sándor Óvoda közötti megállapodást a 23. számú,
* a Szombathelyi Vadvirág Óvoda közötti megállapodást a 24. számú melléklet tartalmazza.

Tájékoztatom a Tisztelt Közgyűlést, hogy a mellékletek terjedelmükre tekintettel csak elektronikus formában kerülnek kiküldésre, melyek elérhetősége:

[www.szombathely.hu/Közgyűlés/E-Közgyűlés/](http://www.szombathely.hu/Közgyűlés/E-Közgyűlés/)2017.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

Szombathely, 2017. augusztus „ ”

**(: Dr. Puskás Tivadar :)**

**HATÁROZATI JAVASLAT**

**……../2017. (IX.14.) Kgy. számú határozat**

1. Szombathely Megyei Jogú Város Közgyűlése a „Javaslat a gazdasági szervezettel nem rendelkező költségvetési szervek és a gazdasági feladatellátásra kijelölt szervezetek közötti munkamegosztási megállapodások módosítására” című előterjesztést megtárgyalta, és a
2. a Szombathelyi Egészségügyi és Kulturális GESZ valamint

* az Agora Szombathelyi Kulturális Központ közötti munkamegosztási megállapodást az előterjesztés 1. számú,
* a Mesebolt Bábszínház közötti munkamegosztási megállapodást az előterjesztés 2. számú,
* a Savaria Szimfonikus Zenekar közötti munkamegosztási megállapodást az előterjesztés 3. számú,
* a Berzsenyi Dániel Megyei és Város Könyvtár közötti munkamegosztási megállapodást az előterjesztés 4. számú,
* a Szombathely Városi Vásárcsarnok közötti munkamegosztási megállapodást az előterjesztés 5. számú,
* a Savaria Megyei Hatókörű Városi Múzeum közötti munkamegosztási megállapodást az előterjesztés 6. számú melléklete szerinti tartalommal,

1. a Szombathelyi Köznevelési GAMESZ és

* a Szombathelyi Aréna Óvoda közötti munkamegosztási megállapodást az előterjesztés 7. számú,
* a Szombathelyi Barátság Óvoda közötti munkamegosztási megállapodást az előterjesztés 8. számú,
* a Szombathelyi Pipitér Óvoda közötti munkamegosztási megállapodást az előterjesztés 9. számú,
* a Szombathelyi Hétszínvirág Óvoda közötti munkamegosztási megállapodást az előterjesztés 10. számú,
* a Szombathelyi Szivárvány Óvoda közötti munkamegosztási megállapodást az előterjesztés 11. számú,
* a Szombathelyi Donászy Magda Óvoda közötti munkamegosztási megállapodást az előterjesztés 12. számú,
* a Szombathelyi Mesevár Óvoda közötti munkamegosztási megállapodást az előterjesztés 13. számú,
* a Szombathelyi Játéksziget Óvoda közötti munkamegosztási megállapodást az előterjesztés 14. számú,
* a Szombathelyi Kőrösi Csoma Sándor Utcai Óvoda közötti munkamegosztási megállapodást az előterjesztés 15. számú,
* a Szombathelyi Gazdag Erzsi Óvoda közötti munkamegosztási megállapodást az előterjesztés 16. számú,
* a Szombathelyi Maros Óvoda közötti munkamegosztási megállapodást az előterjesztés 17. számú,
* a Szombathelyi Margaréta Óvoda közötti munkamegosztási megállapodást az előterjesztés 18. számú,
* a Szombathelyi Napsugár Óvoda közötti munkamegosztási megállapodást az előterjesztés 19. számú,
* a Szombathelyi Szűrcsapó Óvoda közötti munkamegosztási megállapodást az előterjesztés 20. számú,
* a Szombathelyi Mocorgó Óvoda közötti munkamegosztási megállapodást az előterjesztés 21. számú,
* a Szombathelyi Benczúr Gyula Utcai Óvoda közötti munkamegosztási megállapodást az előterjesztés 22. számú,
* a Szombathelyi Weöres Sándor Óvoda közötti munkamegosztási megállapodást az előterjesztés 23. számú,
* a Szombathelyi Vadvirág Óvoda közötti munkamegosztási megállapodást az előterjesztés 24. számú melléklete szerinti tartalommal jóváhagyja.

1. A Közgyűlés felkéri az 1. pontban foglalt intézmények vezetőit a munkamegosztási megállapodások aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Vígné Horváth Ilona, a Szombathelyi Egészségügyi és Kulturális GESZ igazgatója,

Imréné Erényi Katalin, a Szombathelyi Köznevelési GAMESZ igazgatója/

**Határidő:** azonnal /az 1. pont vonatkozásában/

2017. szeptember 15. /a 2. pont vonatkozásában/